11. ฐานะการเงินและผลการดำเนินงาน

งบการเงินรวมในระยะ 3 ปีที่ผ่านมา ตามเอกสารแนบ 5

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 6

อัตราส่วนทางการเงินในระยะ 3 ปี ที่ผ่านมา ตามเอกสารแนบ 7

ผู้สอบบัญชีและนโยบายบัญชีที่สำคัญ

(1) งบการเงิน

1.1 ผู้สอบบัญชีและรายงานการตรวจสอบ

งบการเงินของบริษัทและบริษัทย่อยในปี 2551 และ 2550 ได้ผ่านการตรวจสอบจากนางจรรยาภรณ์
เตชะมนตรีกุล ผู้สอบบัญชีรับอนุญาตทะเบียน 6720 บริษัท สหการบัญชี พี เค เอฟ จำกัด
ซึ่งผู้สอบบัญชี ได้แสดงความเห็นอย่างไม่มีเงื่อนไข

  1.2 สรุปนโยบายการบัญชีที่สำคัญ

  1.2.1 การรับรู้รายได้และค่าใช้จ่าย มีดังนี้

  - รายได้จากการขายบันทึกรับรู้รายได้เมื่อมีการส่งมอบสินค้าและกรรมสิทธิ์

  - รายได้จากการขายตัวแทนจัดจำหน่าย บันทึกรับรู้รายได้เมื่อตัวแทนจัด จำหน่ายขาย
  สินค้าให้กับลูกค้า

  - รายได้จากการบริการ บันทึกรับรู้รายได้ตามอัตราส่วนของงานที่ทำเสร็จ

  - รายได้อื่นและค่าใช้จ่าย บันทึกรับรู้ตามเกณฑ์คงค้าง

  1.2.2 เงินสดและรายการเทียบเท่าเงินสด หมายถึง เงินสดในมือและเงินฝากสถาบัน

  การเงินไม่รวมเงินฝากซึ่งมีกำหนดรับคืนเกินกว่า 3 เดือน และเงินฝากสถาบัน
  การเงินที่มีภาระผูกพัน

  1.2.3
  ลูกหนี้การค้าแสดงมูลค่าสุทธิที่คาดว่าจะได้รับสินค้าคงเหลือแสดงตามราคาทุนหรือมูลค่าสุทธิที่คาดว่าจะได้รับแล้วแต่มูลค่าใดจะต่ำกว่าราคาทุนคำนวณโดยวิธีเข้าก่อน-ออกก่อน

  1.2.4
  อสังหาริมทรัพย์รอการขายแสดงในราคาทุนสุทธิจากค่าเผื่อการด้อยค่า(ถ้ามี)ซึ่งประกอบด้วยต้นทุนในการได้มาซึ่งที่ดิน
  ต้นทุนพัฒนาที่ดินเพื่อขาย และค่าใช้จ่ายที่เกี่ยวข้องโดยตรง

  1.2.5 เงินลงทุน

  ก. เงินลงทุนในหลักทรัพย์

  บริษัทจัดประเภท แสดงมูลค่าและรับรู้กำไร(ขาดทุน)จากการเปลี่ยนแปลงมูลค่า
  ของเงินลงทุนในหลักทรัพย์ดังนี้

  - งินลงทุนในตราสารทุนที่ไม่อยู่ในความต้องการของตลาดจัดประเภทเป็น
  เงินลงทุนระยะยาวซึ่งบริษัทถือเป็นเงินลงทุนทั่วไป แสดงด้วยราคาทุนหักค่าเผื่อจากการด้อยค่า
  (ถ้ามี)

  - เงินลงทุนในตราสารทุนในความต้องการของตลาด
  จัดประเภทเป็นเงินลงทุนระยะยาวซึ่งบริษัทถือเป็นหลักทรัพย์เผื่อขาย แสดงด้วยมูลค่ายุติธรรม
  กำไร (ขาดทุน) ที่ยังไม่เกิดขึ้นแสดงอยู่ในส่วนของผู้ถือหุ้น

  - เงินลงทุนในหลักทรัพย์ที่จำหน่ายในระหว่างงวด คำนวณต้นทุนโดยใช้วิธีถัวเฉลี่ยถ่วงน้ำหนัก

  1.2.6 เงินลงทุนในบริษัทย่อยและบริษัทร่วม

  - เงินลงทุนในบริษัทร่วมที่แสดงในงบการเงินรวม แสดงตามวิธีส่วนได้เสียสุทธิจาก การด้อยค่า
  ในกรณีที่มีการด้อยค่าของเงินลงทุนจะรับรู้ผลขาดทุนนั้นในงบกำไร ขาดทุนรวม

  - เงินลงทุนในบริษัทย่อยและบริษัทร่วมที่แสดงในงบการเงินเฉพาะกิจการ
  แสดงตามวิธีราคาทุนสุทธิจากการด้อยค่า
  ในกรณีที่มีการด้อยค่าของเงินลงทุนจะรับรู้ผลขาดทุนนั้นในงบกำไรขาดทุนเฉพาะกิจการ

  1.2.7 ที่ดินแสดงราคาทุน
  อาคารและอุปกรณ์แสดงราคาทุนหลังหักค่าเสื่อมราคาสะสมและค่าเผื่อการด้อยค่า(ถ้ามี)
  ค่าเสื่อมราคาอาคารและอุปกรณ์
  คำนวณโดยวิธีเส้นตรงตามอายุการใช้งานโดยประมาณของสินทรัพย์ ซึ่งมีดังนี้

  ----------------------------------------------- -------------- --------
  อาคารและสิ่งปลูกสร้าง                               20             ปี

  เครื่องตกแต่งติดตั้งและอุปกรณ์                          5              ปี

  ยานพาหนะ                                        5              ปี

  สินทรัพย์อื่น                                        5              ปี
  ----------------------------------------------- -------------- --------

  1.2.8 สินทรัพย์ที่ไม่ได้ใช้ในการดำเนินงาน แสดงราคาทุนหลังหักค่าเสื่อมราคาสะสม

  ณ วันที่ไม่ได้ใช้ในการดำเนินงานสุทธิจากค่าเผื่อการด้อยค่า(ถ้ามี)

  1.2.9
  สินทรัพย์ไม่มีตัวตนเป็นสิทธิการเช่าแสดงราคาทุนหลังหักค่าตัดจำหน่ายสะสมและค่าเผื่อการด้อยค่า
  (ถ้ามี) ค่าตัดจำหน่ายตัดตามอายุการเช่าเป็นระยะเวลา 7-30 ปี
  และบันทึกเป็นค่าใช้จ่ายในงบกำไรขาดทุน

  1.2.10 เงินตราต่างประเทศใช้อัตราแลกเปลี่ยน ดังนี้

    - รายการที่เกิดขึ้นระหว่างปีแปลงค่าเป็นเงินบาท โดยใช้อัตราแลกเปลี่ยน

    ณวันที่เกิดรายการ

  - สินทรัพย์และหนี้สิน ณ วันสิ้นปีแปลงค่าเป็นเงินบาท โดยใช้อัตรา

  แลกเปลี่ยนตามประกาศของธนาคารแห่งประเทศไทย ณ วันที่ในงบดุล

  - กำไรหรือขาดทุนจากอัตราแลกเปลี่ยน บันทึกเป็นรายได้หรือค่าใช้จ่ายใน

  งบกำไรขาดทุน

  1.2.11 บริษัทบันทึกภาษีเงินได้ที่ต้องจ่ายชำระเป็นค่าใช้จ่ายของรอบระยะเวลาบัญชี
  ตามอัตราภาษีที่ประกาศใช้ ณ วันที่ในงบดุล

  1.2.12 บริษัทบันทึกการจ่ายเงินสมทบเข้ากองทุนสำรองเลี้ยงชีพ
  และกองทุนทดแทนเป็นค่าใช้จ่ายของรอบระยะเวลาบัญชี

  1.2.13
  กำไรต่อหุ้นขั้นพื้นฐานคำนวณโดยการหารกำไรสุทธิประจำปีของแต่ละปีด้วยจำนวนหุ้นสามัญถัวเฉลี่ยถ่วงน้ำหนักที่ออก
  ณ วันสิ้นปีของแต่ละปี

  1.2.14 นโยบายการบัญชีที่ใช้ดุลยพินิจของผู้บริหารและการประมาณการ

  เพื่อให้การจัดทำงบการเงินให้เป็นไปตามหลักการบัญชีที่รับรองทั่วไป
  ฝ่ายบริหารต้องใช้การประมาณการและตั้งข้อสมมติฐานหลายประการ
  ซึ่งมีผลกระทบต่อจำนวนเงินที่เกี่ยวกับรายได้ ค่าใช้จ่าย สินทรัพย์และหนี้สิน
  และการเปิดเผยข้อมูลเกี่ยวกับสินทรัพย์และหนี้สินที่อาจเกิดขึ้น
  ซึ่งผลที่เกิดขึ้นจริงอาจแตกต่างไปจากจำนวนที่ประมาณการไว้
  ทั้งนี้ฝ่ายบริหารต้องใช้ดุลยพินิจและการประมาณการในส่วนที่เป็นสาระสำคัญ
  ซึ่งมีผลกระทบต่อจำนวนเงินและการเปิดเผยข้อมูลในงบการเงิน ดังนี้

- ค่าเผื่อหนี้สงสัยจะสูญ

  บริษัทได้ประมาณค่าเผื่อหนี้สงสัยจะสูญ
  โดยฝ่ายบริหารพิจารณาจากจำนวนที่คาดว่าจะเรียกเก็บเงินไม่ได้จากประสบการณ์ในอดีต
  สภาวะเศรษฐกิจ และความสามารถในการชำระหนี้ของลูกหนี้

  - ค่าเผื่อสินค้าล้าสมัย

  บริษัทประมาณค่าเผื่อสินค้าล้าสมัย
  โดยพิจารณาจากสินค้าที่จะมีการขายลดราคาตามราคาที่คาดว่าจะขายได้
  ซึ่งพิจารณาจากภาวะตลาดและข้อมูลการขายลดราคาในอดีต

  - ค่าเผื่อการด้อยค่าของอสังหาริมทรัพย์รอการขาย

  บริษัทได้ประมาณค่าเผื่อการด้อยค่าของอสังหาริมทรัพย์รอการขายเมื่อมูลค่าที่คาดว่าจะขายได้ลดลง
  โดยในการพิจารณามูลค่าที่คาดว่าจะขายได้นั้นบริษัทได้พิจารณาราคาประเมิน
  และปัจจัยอื่นที่มีผลต่อราคารวมถึงค่าใช้จ่ายในการขาย

  - ค่าเผื่อการด้อยค่าของสินทรัพย์ไม่มีตัวตนสินทรัพย์ไม่มีตัวตนประกอบด้วย สิทธิการเช่า
  ซึ่งจะทำการทดสอบการด้อยค่า
  โดยใช้วิธีประมาณมูลค่ายุติธรรมจากการคำนวณมูลค่าปัจจุบันของกระแสเงินสด ที่คาดว่าจะได้รับ

  - การด้อยค่า

  สินทรัพย์คงเหลือตามบัญชีของบริษัทมีการทบทวน ณ ทุกวันที่ในงบดุลว่ามีข้อ
  บ่งชี้เรื่องการด้อยค่าหรือไม่ ในกรณีที่มีข้อบ่งชี้บริษัทจะทำการประมาณมูลค่าที่คาดว่าจะได้รับคืน

  - ประมาณการหนี้สิน

  ประมาณการหนี้สินจะรับรู้ในงบดุลเมื่อบริษัทมีภาระหนี้สินที่เกิดขึ้น ซึ่งเกิดจากเหตุการณ์ในอดีต
  และมีความเป็นไปได้ค่อนข้างแน่ที่จะสูญเสียทรัพยากรเชิงเศรษฐกิจเพื่อจ่ายชำระภาระผูกพันดังกล่าว
  โดยสามารถประมาณมูลค่าภาระ ผูกพันได้อย่างน่าเชื่อถือ

- มูลค่ายุติธรรมของเครื่องมือทางการเงิน

  การประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาดและไม่สามารถหาราคาได้ในตลาดซื้อขายคล่อง
  ฝ่ายบริหารได้ใช้ดุลยพินิจในการประมาณมูลค่ายุติธรรมของเครื่องมือทางการเงิน
  โดยคำนวณตามหลักเกณฑ์การประเมินมูลค่าที่เป็นที่ยอมรับกันทั่วไป
  ซึ่งตัวแปรที่ใช้ในการคำนวณมาจากการเทียบเคียงกับตัวแปรที่มีอยู่ในตลาด
  โดยคำนึงถึงสภาพคล่อง ข้อมูลความสัมพันธ์
  และการเปลี่ยนแปลงของมูลค่าของเครื่องมือทางการเงินในระยะยาว

(2) คำอธิบายและการวิเคราะห์ฐานะการเงินและผลการดำเนินงานฐานะการเงิน - งบการเงินรวม

2.1 ฐานะการเงิน ณ.วันที่ 31 ธันวาคม 2551 บริษัทฯมีสินทรัพย์รวมเท่ากับ 523.84 ล้านบาท 

ลดลงจากปี 2550 เท่ากับ 38.59 ล้านบาท หรือลดลง 6.86 %
การลดลงของสินทรัพย์ส่วนใหญ่มาจาก การลดลงของสินค้าคงเหลือจำนวน 22.70 ล้านบาท
และเงินลงทุนระยาวอื่นลดลงจำนวน 7.16 ล้านบาท
สาเหตุเนื่องจากมีการจำหน่ายเงินลงทุนดังกล่าวออกไป หนี้สินรวมเท่ากับ 133.87 ล้านบาท
ลดลงจากปี 2550 เท่ากับ 37.13 ล้านบาท หรือลดลง 21.71 %
การลดลงของหนี้สินส่วนใหญ่มาจากการลดลงของเจ้าหนี้การค้าและตั๋วเงินจ่ายจำนวน 22.01
ล้านบาท และเงินกู้ยืมระยะสั้นจากบุคคลและกิจการที่เกี่ยวข้องกันจำนวน 11.42 ล้านบาท

2.2 ผลการดำเนินงาน ในปี 2551 บริษัทฯมีรายได้รวม 508.97 ล้านบาท เมื่อเทียบกับปี 2550
จำนวน 461.17 ล้านบาท เพิ่มขึ้น 47.80 ล้านบาทหรือเพิ่มขึ้น 10.37 %
ยอดขายสินค้าสำเร็จรูปเท่ากับ 400.18 ล้านบาท เมื่อเทียบกับปี 2550 จำนวน 368.72 ล้านบาท
เพิ่มขึ้น 31.46 ล้านบาท สาเหตุที่เพิ่มขึ้นเนื่องจากการเพิ่มจุดขาย และเครื่องแบบเฉพาะกิจเพิ่มขึ้น
ปี2551 มียอดขายเท่ากับ 90.73 ล้านบาทเมื่อเทียบกับปี 2550 จำนวน 78.48 ล้านบาท เพิ่มขึ้น
12.25 ล้านบาทหรือเพิ่มขึ้น 15.61% เนื่องจากสินค้ามีคุณภาพ ในราคาที่เหมาะสม
รวมถึงการบริการหลังการขายที่ดี จึงตอบสนองความต้องการของผู้บริโภคได้ดีขึ้น

2.3 ความสามารถในการทำกำไร ในปี 2551 บริษัทฯ มีกำไร 3.18 ล้านบาท เมื่อเทียบกับปี
2550 กำไร 7.89 ล้านบาท รายได้รวมเพิ่มขึ้น 47.97 ล้านบาท ต้นทุนขายเพิ่มขึ้น 38.52
ล้านบาท ค่าใช้จ่ายเพิ่มขึ้น 13.73 ล้านบาท
การเพิ่มขึ้นของค่าใช้จ่ายที่มากกว่าการเพิ่มขึ้นของยอดขายเนื่องจากสภาวะเศรษฐกิจที่ถดถอย
ทำให้การแข่งขันในตลาดสูงขึ้นอย่างมาก
บริษัทจึงต้องมีค่าใช้จ่ายในด้านส่งเสริมการขายเพื่อรักษาสภาพคล่อง
ทำให้บริษัทปีนี้มีผลกำไรลดลงจากปี 2550

2.4 สภาพคล่อง บริษัทฯมีสภาพคล่องทางการเงินในปี 2551 เท่ากับ 1.29 ในขณะที่ปี 2550 เท่ากับ 1.15 ระยะเวลาการขายสินค้าเร็วกว่าปี 2550 คือ166 วัน จากเดิม 210 วัน การหมุนเวียนสินค้าคงเหลือเพิ่มขึ้น คือ 2.16 จากเดิม 1.71 ทั้งนี้การบริหารสินค้าคงคลังยังมีประสิทธิภาพ

2.5 คุณภาพของสินทรัพย์ บริษัทฯได้ประเมินมูลค่าของสินทรัพย์ตามมาตราฐานการบัญชีฉบับ ที่ 36 เรื่องการด้อยค่าของสินทรัพย์และมาตราฐานการบัญชีฉบับที่ 40 เรื่องการบัญชีสำหรับเงินลงทุน ในตราสารหนี้และตราสารทุน เพื่อให้สินทรัพย์ของบริษัทฯแสดงในงบดุลด้วยมูลค่าที่ถูกต้อง

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น

(3) ค่าตอบแทนของผู้สอบบัญชี

  1. ค่าตอบแทนจากการสอบบัญชี

บริษัทและบริษัทย่อยจ่ายค่าตอบแทนการสอบบัญชีให้แก่

1.  ผู้สอบบัญชีของบริษัทในรอบปีที่ผ่านมามีจำนวนเงินรวม 435,000 บาท

  2. ค่าบริการอื่น

  - ไม่มี